X (yhtye)

X on yhdysvaltalainen punk rock -yhtye, joka on perustettu Los Angelesissa vuonna 1977. Alkuperäisiin jäseniin kuuluvat laulaja, runoilija Exene Cervenka, laulaja-basisti John Doe, kitaristi Billy Zoom ja rumpali D. J. Bonebrake. X ei ole koskaan saavuttanut suurta kaupallista suosiota, mutta yhtye vaikutti eri musiikkityyleihin, kuten punk rockiin, americanaan ja folk rockiin. Yhtyeen punk rock musiikissa on myös vaikutteita rockabilly musiikista. X julkaisi seitsemän studioalbumia vuosina 1980–1993. Yhtye palasi yhteen 2000-luvun alussa ja julkaisi vielä kaksi uutta albumia Alphabetland (2020) ja Smoke & Fiction (2024) == Historia == X - yhtyeen perustivat basisti-laulaja John Doe ja kitaristi Billy Zoom. Rumpali Bonebrake toimi hetken aikaa myös Germs-yhtyeen rumpalina. Kun Doe toi runoja kirjoittavan tyttöystävänsä Exene Cervenkan harjoituksiin, Exene päätti liittyä yhtyeeseen laulajaksi. Doe ja Cervenka kirjoittivat suurimman osan yhtyeen kappaleista. Heidän laulujen sanoituksensa ovat runollisia ja heitä on usein verrattu beat sukupolven runoilijoihin kuten Allen Ginsbergiin ja Charles Bukowskin. Yhtye saavutti nopeasti suosiota ja bändi oli osa Los Angelesin punk rockin ensimmäistä aaltoa. Levy-yhtiö Slash Records teki sopimuksen yhtyeen kanssa. Tuloksena oli heidän debyyttinsä, Los Angeles (1980), jonka tuotti The Doors yhtyeen kosketinsoittaja Ray Manzarek. Levyä pidetään nykyään yleisesti punk rockin klassikkona. Vuonna 2003 Rolling Stone lehti sijoitti yhtyeen kaksi ensimmäistä studioalbumia, ”Los Angeles” ja ”Wild Gift” kaikkien aikojen 500 parhaan albumin joukkoon. ”Los Angeles” sijoittui Pitchforkin 1980-luvun 100 parhaan albumin listalla sijalle 91.Yhtye esiintyi myös elokuvantekijä Penelope Spheerisin arvostetussa dokumenttielokuvassa The Decline of Western Civilization. Vuonna 1982 Exene julkaisi kirjan Adulterers Anonymous, yhdessä punk laulaja, kirjailija Lydia Lunchin kanssa. X allekirjoitti sopimuksen Elektra levy-yhtiön kanssa vuonna 1982 ja julkaisi albumin "Under the Big Black Sun", joka sisälsi country-vaikutteita. Albumiin vaikutti suuresti Exene Cervenkan vanhemman siskon kuolema auto-onnettomuudessa vuonna 1980. Kappaleet kuten "Riding with Mary" ja "Come Back to Me" liittyvät suoraan tähän tragediaan. Cervenka on sanonut, että se on hänelle henkilökohtaisesti tärkein X-albumi. Vuonna 1983 bändi julkaisi albumin "More Fun in the New World", mutta huolimatta levyn hyvästä vastaanotosta, bändi oli turhautunut menestyksen puutteeseen ja taloudellisiin ongelmiin. X päätti vaihtaa tuottajaa tavoitellakseen helpommin lähestyttävää kaupallista soundia. Heidän viides albuminsa, "Ain't Love Grand!", tuotettiin heavy tuottaja Michael Wagenerin toimesta. Levy oli radioystävällisempi, mutta se ei tuonut toivottua kaupallista läpimurtoa. Kitaristi Billy Zoom turhautui ja erosi yhtyeestä vuonna 1986, samana vuonna, kun yhtyeestä kertova dokumenttielokuva "X: The Unheard Music" julkaistiin. Billy Zoomia tuurasi pitkään Tony Gilkyson, sekä The Blasters yhtyeen kitaristi Dave Alvin. X julkaisi kuudennen albuminsa "See How We Are" vuonna 1987. Albumin jälkeisen kiertueen jälkeen yhtye jäi pitkälle tauolle. Exene Cervenka meni naimisiin näyttelijä Viggo Mortensenin kanssa ja heille syntyi vuonna 1988 poika. Cervenka ja Mortensen erosivat vuonna 1998. X kokoontui uudelleen yhteen 1990-luvun alussa ja äänitti seitsemännen albuminsa,"Hey Zeus!", joka julkaistiin vuonna 1993 Big Life -levymerkillä. Vuonna 1997 X julkaisi kokoelma-albumin "Beyond and Back: The X Anthology", Samaan aikaan he ilmoittivat myös lopettavansa. X teki jäähyväiskiertueen edistääkseen kokoelmalevyn markkinointia vuonna 1998, jolloin Zoom palasi kitaristiksi. X palasi yhteen 2000-luvun alussa ja julkaisi vielä kaksi uutta albumia Alphabetland (2020) ja Smoke & Fiction (2024) == Populaarikulttuurissa == Kirjailija Bret Easton Ellis mainitsee X- yhtyeen kirjassaan Less Than Zero ==Jäsenet== * John Doe - bassokitara ja laulu * Exene Cervenka- laulu * D.J. Bonebrake - rummut * Billy Zoom - kitara ==Diskografia== ===Studioalbumit=== * Los Angeles - 1980 * Wild Gift - 1981 * Under the Big Black Sun - 1982 * More Fun in the New World - 1983 * Ain't Love Grand! - 1985 * See How We Are - 1987 * Hey Zeus! - 1993 * Alphabetland - 2020 * Smoke & Fiction - 2024 ===Livealbumit=== * Live at the Whiskey a Go-Go - 1988 * Unclogged - 1995 * X – Live in Los Angeles - 2005 * X – Live in Latin America - 2018 ===Kokoelmat=== * Beyond and Back: The X Anthology - 1997 * The Best: Make the Music Go Bang - 2004 ===Singlet=== * Adult Books (1978) * Los Angeles (1980) * White Girl (1980) * Blue Spark (1982) * Motel Room in My Bed (1982) * The New World (1983) * True Love, Part 2 (1983) * Wild Thing (1984) * Burning House of Love (1985) * 4th of July (1987) * See How We Are (1987) * Country at War (1993) * New Life (1993) * Shoot Out the Lights (1994) ===EP:t=== * Merry Xmas from X (2009) ===DVD:t=== * X - Live In Los Angeles - 2005 ==Aiheesta muualla== * X:n viralliset sivut == Lähteet == Luokka:Yhdysvaltalaiset punkyhtyeet